echinolampás faj a kövült tüsköncök osztályából 1 ' cimű 
értekezése olvastatott föl a másodtitkár által. Ez érteke¬ 
zés szerzőtől nagyobb körökben —- különösen külföldön 
— való megérthetés és összehasonlítás kedvéért magyar-, 
német- és francia nyelven Íratván meg, a szakgyülés 
határozata folytán ugyanígy fog a közlönyben egész 
terjedelmében kinyomatni. (L. az értekezések között.) 
3 . Ezután az első titkár olvasta föl Kalchbrenner 
Károly úrnak a társulathoz német nyelven Írott levelét 
s megjegyzéseit a közlönyben — 176 . 1 . — megjelent s 
hasslinszky Frigyes tagtárs úr által írott „Berichti- 
gung des Artikels im Földtani Közlöny" cimű megjegy¬ 
zéseire. Kalchbrenner úrnak ezen irata némi változások¬ 
kal — a menynyiben e 2 ek a tárgyhoz nem tartoznának 
— a jelen számban van közölve. 
4 . Végre még Wissinger Károly a Monté-Amiatáról 
(Olaszország) eredő ú. n. infusoria-földet, s az ebben 
szereplő bacillariákat ismertette meg. Folytatásul egy, 
értekező által a f. évi junius 11 -iki társulati szakülésen 
tartott előadásnak fölemlíti általában azon e földnemben 
előforduló lényeknek jellemző ismertető jeleit, melyek 
bacillariák vagy diatomaceáknak neveztetnek. Ily jelek 
gyanánt fölemlíti e lények egysejtüségét, és kiemeli kü¬ 
lönösen azon körülményt, miszerint az ezen lényeket élő 
állapotban képező protoplasma-tömeg maga körül páncélt 
rak le, mely jellemzőleg mindenkor kovasavból áll, úgy 
hogy e lények a hozzájok hasonló képződményektől, me¬ 
lyek szénsavas mészből álló páncélt választanak ki, egy 
csepp hígított sósav által igen könynyen megkülönböz¬ 
tethetők — mint péld. a desmideaceáktól stb. E lények 
tulajdonságai megegyeznek úgy a valódi infusoriákéval, 
mint a moszatokéval is. Kezdetben — ez átmeneti foko¬ 
zat miatt — az állatok később növényekhez soroltattak. 
Mai nap a búvároknak — lehet mondani határozott 
többsége azon nézeten van, hogy a bacillariák azon 
láncnak képezik egy tagját, mely az állatországot a. 
növényországgal öszhangzólag köti öszsze, 
A kovasavnak azon képessége, hogy az elmállás- 
nak s általában a légbeliek behatásának igen nagy 
mérvben képes ellentállani, nagy mértékben elősegíti a 
diatomacea-héjaknak fossil állapotban való föltalálhatá- 
sát. A kovasavat tartalmazó kőzetekben igen gyakran 
találtatnak ezen lények, sokkal ritkább azon eset, hogy 
a kőzet egész tömegében csupán e lények páncéljából 
legyen öszszetéve. Ez utóbbi eset áll a tárgyalt s termé- 
17 * 
